మేడే రాజీవ్ సాగర్

మేడే రాజీవ్‌ సాగర్‌ తెలంగాణ రాష్ట్రానికి చెందిన ఉద్యమకారుడు, రాజకీయ నాయకుడు. ఆయన 2022 జూన్ 30న తెలంగాణ ఫుడ్స్ చైర్మన్‌గా నియమితుడయ్యాడు.

రాజకీయ జీవితం
రాజీవ్‌ సాగర్‌ తెలంగాణ ఉద్యమంలో కీలకంగా పని చేసి కల్వకుంట్ల కవిత నేతృత్వంలో తెలంగాణ జాగృతి నిర్మాణంలో ఆ తరువాత తెలంగాణ జాగృతిని గ్రామస్థాయి వరకు తీసుకెళ్ళి తెలంగాణవాదాన్ని వినిపించాడు. ఆయన 2006 నుండి 2008 వరకు తెలంగాణ జాగృతి కోశాధికారిగా, 2008 నుండి 2014 వరకు తెలంగాణ జాగృతి ప్రధాన కార్యదర్శిగా, 2014 నుంచి ఇప్పటివరకు జాగృతి రాష్ట్ర ఉపాధ్యక్షుడిగా కొనసాగుతున్నాడు.

రాజీవ్‌ సాగర్‌ తెలంగాణ రాష్ట్ర ఏర్పాటు అనంతరం టీఆర్ఎస్ పార్టీ ఆధ్వర్యంలో పార్టీ అనుబంధ క్రైస్తవ సామాజికవర్గ సేవా కార్యక్రమాలు చేపట్టాడు. ఆయన  నిరుద్యోగ యువతకు ఉపాధి అవకాశాలను కల్పించే దిశగా  రాష్ట్రంలోని పలు ప్రాంతాల్లో కంప్యూటర్ శిక్షణ, కంప్యూటర్ సెంటర్, జాబ్ మేళాలు, మెడికల్ క్యాంపులు, కళ్లద్దాల పంపిణీ లాంటి సామజిక కార్యక్రమాలు నిర్వహిస్తూనే, నల్లమల అడవుల పరిరక్షణ, చెంచుల హక్కుల పరిరక్షణకు ఉద్యమించాడు. రాజీవ్‌ సాగర్‌ సేవలకు గుర్తింపుగా ఆయనను  2022 జూన్ 30న తెలంగాణ ఫుడ్స్‌ చైర్మన్‌గా నియమిస్తూ తెలంగాణ ప్రభుత్వం ఉత్తర్వులు జారీ చేసింది.

మూలాలు

వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ కార్పొరేషన్ మాజీ చైర్మన్లు
వర్గం:సూర్యాపేట జిల్లా రాజకీయ నాయకులు